《水调歌头 红拂》
清代·周贻繁

天地毓奇气，巾帼有英雄。锁春朱户深远，超出绣帷中。

识得人间英杰。解却香闺玉佩。青眼薄杨公。妙手竟何似，苍鹘落晴空。

跨骢马，披紫绮，任西风。望中不意，兄妹奇遇合云龙。

不有太原公子。让走虬髯豪士。何处表奇踪。却叹卫公智，犹逊女郎风。

作者简介：周贻繁，字茹馨，湘潭人。元氏县知县张玠室。姊诒端，即文襄左侯夫人也。繁与姊并传诗学于母王。文襄曾合刻其词为《慈云诗钞》。